b'\n_START_ARTICLE_\nHerman Avellan\n_START_PARAGRAPH_\nHerman Avellan (28. hein\xc3\xa4kuuta 1820 Turku \xe2\x80\x93 20. kes\xc3\xa4kuuta 1912 Viipuri) oli suomalainen kamarineuvos, tullinhoitaja ja ruotsiksi julkaissut kirjailija._NEWLINE_Avellanin vanhemmat olivat historian professori Johan Henrik Avellan ja Christina Eleonora Almqvist. H\xc3\xa4n p\xc3\xa4\xc3\xa4si ylioppilaaksi 1838 ja suoritti kameraalitutkinnon 1846. Avellan palveli junkkarina 1. suomalaisessa meriekipaasissa 1839\xe2\x80\x931844 ja toimi Sortavalan kihlakunnan henkikirjoittajana 1847\xe2\x80\x931850. H\xc3\xa4n oli luotsiosaston p\xc3\xa4\xc3\xa4llikk\xc3\xb6n\xc3\xa4 Vaasassa 1850\xe2\x80\x931853, Oulussa 1853\xe2\x80\x931857 ja Tammisaaressa 1857\xe2\x80\x931862 sek\xc3\xa4 tullinhoitajana ensin Porvoossa 1862\xe2\x80\x931867 ja sitten Viipurissa 1867\xe2\x80\x931897. Avellanista tuli luutnantti 1844, luotsilaitoksen alikapteeni 1850, kapteeni 1853, majuri 1862 sek\xc3\xa4 hovineuvos 1878 ja kamarineuvos 1889._NEWLINE_Avellan oli naimisissa kaksi kertaa. Ensimm\xc3\xa4inen puoliso vuodesta 1848 oli Sofia Grotenfelt (k. 1858) ja toinen vuodesta 1860 vapaaherratar Eva Lovisa Mathilda Lybecker (k. 1897).'